ISIGIDIMI SAMAXOSA, APRIL 2, 1888.

29

Undincinitile, xu’ utete ngotywala Ubufanekisa nasw’ isisigebenga, Esiza nge qetsu, elinje ngosana.

Londaw’ indoy’sile, namhla ndiyay’bona.

Ute wakuteta ngala mankazana Eza kuhlolelwa, saza sawazeka, Suke ndamangala, ndasi nkwabalala. Mfondini wotutu ude wandiminya. Wakundibonisa, nge nkwitshi nelishwa, Elisiweleyo, tina boma-Xosa Ngazo ezi ndwala, zis’ kupe nengqondo, Watsho ke waliti—Kupani indoqo.

IMBALI ZABANTSUNDU.

Mnumzetu ngawubuye ucataze kwakona kulo mvaba yamanene ohlanga, noko ndingemntu unambilini, kodwa ndite ndenyela. Koti nokuba akuseko ndawo apo emvabeni wosowufane wenze. Ukutsho nditi ndinendawo enkulu ekade ndinomoya wokuba ndiyaneke pambi komzi wakowetu, nakuba kwabanye iyakuti ibe ncinane, lowo ote yancinane kuye kuyabonakala ukuba akalukataleli uhlanga Iwakowabo. Mandiyeke nokunaba kuba into le incinane. Ke nanzi ezondawo ndinga umzi wakowetu ungandelekela kuzo. Ndinembali endimana ndizifunda kwelipepa *lisi-Sigidimi* lase Pikeni, imbali ezibalwa ngamanene akuti ohlanga o Mr. Vimbe, Mr. W. K. Ntsikana, Rev. W. W. Gqoba. Rev. P. J. Mzimba, no Rev. Charles Pamla. Ziti ke ezi mbali zakowetu zokuzalana kohlanga, namakosi akowetu zitsho kamnandi, uti nomzimba ube namahlwantsi ndive nam ndizibona ubuntu, nditsiba ngapaya kobumfene ndibushiye ngemva. Ukutsho nditi ezi mbali zakowetu zinani na zakushicilelwa zodwa e Dikeni apo zibe nencwa- dana ezifundwa ngabantwana ezikolweni zemini—mhlaumbi zitengwe nangabadala abakatalele imbali yohlanga?

Kuba lamanene angentla sendibale amagama awo enze inkutalo, nenyameko yokuba ahambe efuna ingwevu zakowawo ezindala, ezimana ezizinto zizicinga ngentliziyo, zibalwe ezintloko. Mhlaumbi leyo ingwevu ibe nendawo eyikohlayo, ixele enye, iti nganiye kumfo ka Nantsi enditi lo ndawo angayitukulula, ati lomadoda akowetu abe nenkatazo yokwenjenjalo.

Kanti lenkatazo yawo akayenzeli luhlanga okwa ngoku kuba ezimbali zawo zibalwa apo e *Sigidimini* zibe luncedwana kubaxasi belipepa losuku olunye, kuse ngomso enze umsebenzi we News Paper zonke.

Kunqabile ukuba ingangcinwa into enkulu kangaka ebifanele ukuba ifakwe kwindawo ezinqabileyo. Nindive kakuhle anditsho ukuti ayifanelekile ukuba ifakwe e *Sigidimini,* nditi nokuba ifakiwe mayingapeleli kuso.

Umhleli makacelwe ngumzi wakowetu wonke ukuba lembali yakowetu ayenzele incwadana yayo ekupeleni konyaka, amane esongeza ngeminyaka ngeminyaka nje ngokufika kwembali zakowetu, kanti nati sode sibe nga- bantu abane History yakowabo. Niyayibona na lento ikoyo ngoku, um-Xosa ngati wadalwa yedwa, um-Sutu ngati wadalwa yedwa, um-Tshaka ngati wadalwa yedwa, i-Mfengu ngati yadalwa yodwa, um-Tembu ngati wadalwa yedwa, nezinye izizwana ezipakati kwezibaliweyo kunye nama- Mpondo ngati adalwa odwa, no Mtwa, ne Lawo, ngoku- njalo, kanti ekwahlukaneni kwentlanga kwakungenjalo, ziyazalana zonke zahlukene ngezitembu?

Nala madoda namhlanje alaulayo amhlope eyakowawo imbali ayigcinile, yashicilelwa iminyaka ngeminyaka, nezinye incwadi zisalungiswa nanamhla indawo eziposise- kileyo, akuko tyala kumntu owayiqalayo.

Ukutsho mawetu nditi le ndawo ndiyibeka pambi komzi, ukuba mawuyikangele, uti ukuba awuyiboni. ungayiboni, uti ukuba uyayibona ihle le ndawo icelwe kamsinya ku Mhleli aze ati la madoda ohlanga endiwabalileyo ngasentla awubone umsebenzi wezandla zawo; ngokuba kuko indawo enditi fanukuba siyilibele. Kunqabile apa emhlabeni uku- fumaneka komntu osebenzela uhlanga.

Singati silahlekwe ngala madoda kunye nezi ngwevu, kungabonakala ukuba silahlekwe litamsanqa, Kuba anditeti nge *Sigidimi* sona, kuba uti umntu akugqiba ukusifunda enze umsebenzi we pepa lendaba kade; ukupemba, ukubopa, ukuboleka njalo-njalo nezinye izinto ezifanele ikasi.

Andinabuciko bakuyifaka lendawo kuni mzi wakowetu, mandifanelwe kukuyeka, nokuyibeka ezandleni zenu. Kodwa abantwana benu bona bayakufuna ukunga bangazazi imbali zakowabo zohlanga.

Mandiqoshelise ngokubulela, nditi—“ Ningadinwa nango- mso Rev. W. W. Gqoba, Mr. J. Vimbe, Rev. P. J. Mzimba,

Rev. C. Pamla, Mr. W. K. Ntsikana Nombali ete yaposiseka makabuye atate enye ngomso, ngokuba le History yakowetu indala, kanjako ipetwe ngentloko zezi ngwevu ngako oko nazo zingabantu zimelwe kukulibala. Azi zakutshona apa iyakuyilwa, ngubanina kuba ngoku angati umntu epuma endlwini abeselepete i pocket-book ayakuhamba ebala zonke izinto ahlangana nazo nahamba ezibona namagama abantu. Azi ke le mbali yohlanga, ke yona iyakugcinwa ngani na, xa ingena ncwadi yayo nje? Mandi- gqibe ngokuti kuni nina ninyamekele uhlanga ningotuki, zinteto zokugxeka nina sisiti—U Nantsi uposisile embalini yake ; into olungileyo iyagxekwa kakade. Masiti sakuninyelisa kube kukona niqubela pambili kuba anenzeli lowo nenzela uhlanga. Imposiso iyaguqulwa kuzo zonke izinto, kanjako ilindelwe kuzo zonke izinto.

Pambili! pambili nto zakowetu.

M. Kinass.

Mount Ayliff, Feb. 1, 1888.

[Inteto yako asikuko nokunyanisa kodwa ke kuko into esisixaki kubantu abafundileyo abantsundu, uninzi Iwabo alukatali nto yabuhlanga nokuba yiyipina. Alukatalele kufunda na ncwadi yasi Xosa, nayasi Ngesi kwa na pepa la ndaba nokuba lelayipina inteto, into leyo enganiki temba nankutazo nakwabebelinga ukwenza incwadi ezinajalo. Into ekulayo ngamakwele (jealousies) *not national ambi­tion,* ati lowo akuvelisa into, babe nekwele abangayaziyo bade bayinyelise nokuyinyelisa nje ngempungutye eyazigxe- kayo idiliya yakubona ingazifikeleli ngemitsi yayo. Ziya- kutengwa ngubani na ke ezo ncwadi? Ed. Sigidimi

ISIZATU SOKUXELWA KWE NKOMO NGO  
NONGQAUSE.

[IVELA KU W. W. G.]

No. 2.

Amaxegokazi ase ngxwangu.

Kutiwa ke kute kwakusa kungabangako nto ngolo Iwesibozo, Iwati ulutsha—Sisaya kuhlola ukuba kuteni na. Hlalani apa, soza kunixelela into ekude kwayiyo. Kwemka kwati be tu bonke abasenamandla kweli zwana lonke, bati abafayo, nentsapo kwezinye. indawo, basala, ezinye indawo zahlala wapalazeka ke umzi ukucitakala. Ahlala ntsukwana lo maxegokazi ase Ngxwangu, kwasa ngomnye umhla, elo liqubula umkuba walo, esimelela eti asingisa e Ncemera esikolweni. Ashiyisana ngamendu, amanye ahamba esiwa, limbi likohlwe nakuvuka, lifike elingasemva ligalele lidlule lingalincedi elo selisadalele. Imini elusizi embi. I-Ngxwangu le yenye yendawo ekwakutiwe maze kulindwe kuyo ngaba kufupi nayo.

AMAJEKE ENDLELA.

Kutiwa ati akuba kulo mmango upakati kwe Dywarana no Crouch, lavakala elipambili kwamanye lisiti—“ Namhla singamajeke endlela, usuku Iwesibozo ludlule, sishiyiwe ngabase nemitsi, kade sixela ! ”

IMPAU ZE MFAZWE.

Ukuba kunje ngoko kutiwa inkomo zixeliwe nje kwaku- senzelwa imfazwe, ngubani na ongaze avele ati imfazwe etile yati ukuze ibeko ema-Xoseni yenzelwa amacebo yinkazana etile, eyayiligogo, kunjalo nje iyintombazana? Ngubani na ongayipikisayo indawo yokuba mpau zemfazwe, kukugungqa kwa madoda, kukusizilwa kwamakaka, kukandwa kwezikali, kupiselwa, kushwanyiswa kwa madoda xa kuko igqira lomkosi. Kuquba kuqube kuvuke ulubo olungumangaliso pakati kwezizwe ezizungulayo kude kupume imikosana engamatutu, engeyiyo eyendlala, eyenza ucekwa, ukuba makude kuliwe, ekunje ngokuba ngeka Hintsa ucekwa kwati- njwa inkomo zaso Mngcangatelweni, zakwaTyali, kwa Mankazana, zino Xabakoxunge (u Xoxo), kwaliwa kwalapo. Ngulo mhla u Xoxo wenziwa umqela entloko, kwaba kupela oko. Kwavakala sokusitsha e Zikuni, kwatsha e Canci. Kum- hla kwasala impahla eninzi kunene, kuba kwasa kungaseko mntu ekampini yasem-Lungwini. Ngu lo nyaka iti inxenye ukuwubiza ngowesiyikili kuba kwasala swekile na kofu namqatane nani. Nanzo ke zona impau zemfazwe ezezakayo ema-Xoseni. Zinjalo zonke imfazwe, zinabo ocekwa bazo. Ezo ndawo zitshoyo kwezo ncwadi asikuko nokuba